1. ΝΟΜΟΣ 2151 της 21 Μαρτ./6 Απρ. 1920 Περί επαγγελματικών σωματείων.  (Κατηργήθη δια του άρθρ. 41 Νόμ. 330/1976, κατωτ. αριθ. 32, πλην των κατωτέρω διατάξεων, των αναφερομένων εις τα αλληλοβοηθητικά σωματεία). Άρθρον 12 2.Επιφυλασσομένης της εφαρμογής της διατάξεως του άρθρ. 6 εδάφ. 3 του ν. 281, επιτρέπεται όπως, εν περιπτώσει αποχωρήσεως μελών αλληλοβοηθητικού Σωματείου αποτελούντων τουλάχιστον το 1/2 του όλου αριθμού των μελών και ιδρύσεως παρ' αυτών εντός 2 μηνών ετέρου Σωματείου του αυτού σκοπού, διεκδικηθή παρά του νέου Σωματείου, ανάλογον μέρος εκ του ενεργητικού του Ταμείου αλληλοβοηθείας εφ' όσον υπάρχει τοιούτον, βαρυνόμενον αναλόγως επίσης και δια των υποχρεώσεων αυτού. Το ως άνω μέρος του ενεργητικού επ' ουδεμία προφάσει δύναται οποτεδήποτε να χρησιμοποιηθή δι' άλλους σκοπούς, πλην των του αλληλοβοηθητικού Σωματείου. 3.Επαγγελματίαι εγγραφόμενοι μεταγενεστέρως εις υφιστάμενον επαγγελματικόν σωματείον δεν υποχρεούνται να καταβάλλουν ουδέν πλέον της κατά το καταστατικόν ή άλλως ωρισμένης μηνιαίας καταβολής, αρχομένης από της ημέρας της εγγραφής, και του δι' άπαντα τα μέλη ωρισμένου τυχόν δικαιώματος εγγραφής, όπερ δεν δύναται να είναι ανώτερον των δραχ. 20. 4.Αι αυταί διατάξεις ισχύουσι και δια την συμμετοχήν εις το ταμείον αλληλοβοηθείας, αφιεμένου εις το καταστατικόν να καθορίζη τον χρόνον αφ' ης ο μεταγενεστέρως συμμετέχων δικαιούται ν' απολαύση των δικαιωμάτων περιθάλψεως κλπ. 